Umspannwerk Laufenburg
S Umspannwerk Laufeburg (au als «Stärn vo Laufeburg» bezeichnet) isch s gröschti Schwiizer Umspannwerk.

Es ligt zwüsche Laufeburg und Chaischde uf em Gmeindsbann vo Chaischde, am Rhii grad südlich vom Chraftwerk Laufeburg. Es het für de Strommarkt z Europa e grossi Bedütig. D Aalaag wird vo de Swissgrid betriibe.

Sini Wurzle gönt bis ins Johr 1958 zruck, wo me hiir d Stromnetz vo Frankriich, Dütschland und de Schwiiz zämmegschaltet het. Was bisher numme innerhalb vo de Länder geh het, nämlich iiheitlichi Leischtigs- und Frequenzregelige, het's dadermit z Europa über Landesgränze usse geh.

Z Laufeburg isch zum erschte Mol überhaupt Schwefelhexafluorid als Middel zum isoliire und als Löschgas vo Lichtböge iigsetzt worde, e Technik, wo sich in de Zwischeziit wältwit durchgsetzt het.

Hüt chömmed im Umspannwerk zeh Überlandleitige uf de Sammelschiine vo de Schaltaalag zämme, Dezue ghöre d 380-kV-Leitigg vo Laufeburg über de Jura zum Chärnchraftwerk Gösge und d Leitig vo Laufeburg uf Bassecourt und d Gemmileitig, wo bi ihrem Bau in der 1960er-Johr di längschti Stromleitig vo de Schwiiz isch gsi.

Weblink

Einzelnochwis 

Elektrizität
Energiiwirtschaft i de Schwiz
Bauwärk im Kanton Aargau